Ostehøvel

miniatyr|Forskjellige ostehøvler.

Ostehøvelen er et norsk redskap for å skjære tynne skiver av ost med ensartet tykkelse.

Ostehøvelen er en oppfinnelse som ble patentert i 1925 av snekkermester Thor Bjørklund fra Øvre Smestad i Fåberg, og satt i produksjon i 1927. Bjørklund hadde irritert seg over hvor vanskelig det var å skjære pent av osten når man brukte kniv, så han oppfant høvelen med utgangspunkt i en vanlig snekkerhøvel.

 Patent 
Bjørklund patenterte ostehøvelen den 27. februar 1925. Da besto prototypen av fire deler: Et blad med egg, en tange (mellomstykke), en stift og skaft. Ostehøvelen kan brukes til å skjære faste oster, så vel som den særegne, norske brunosten. Dette redskapet kan også skjære poteter i tynne flak for å lage potetgull eller skrelle asparges og agurk. En ostehøvel kan også brukes til å skjære grønne agurker i tynne skiver.

Selv om ostehøvelen har utviklet seg og det er kommet nye typer ostehøvler, er produksjonsprinsippet det samme som i 1925. Firmaet Thor Bjørklund og Sønner AS, senere Bjørklund, har siden starten laget over 50 millioner ostehøvler.Thor Bjørklund og Sønner AS

 Konkurs og videre drift 
Det ble åpnet konkurs i firmaet 28. september 2009.Nyhetsoppslag på gd.no besøkt 7. oktober 2009 Første skiftesamling ble holdt 29. oktober 2009.

17. november ble det kjent at det konkursrammede selskapet ble overtatt av attføringsvirksomheten GIAX med tanke på videre drift.Nyhetssak fra NRK besøkt 17. november 2009 Produksjonen foregår i dag ved GIAX' avdelinger på Otta (hvor treskaftene blir laget) og Ringebu (hvor blad og tanger blir stanset ut, og ostehøvelen ferdigstilt).

 Referanser 

 Eksterne lenker 


Kategori:Kjøkkenutstyr
Kategori:Norske oppfinnelser
Kategori:Ost
en:Cheese knife#Cheese slicer